section_heading: Vojna karijera
paragraph_text: Kletus von Pichler je rođen 6. travnja 1864. u Günsu. Vojnu naobrazbu dobiva pohađajući Terezijansku vojnu akademiju, nakon čega s činom poručnika služi u 7. lovačkoj bojnoj. Godine 1905. promaknut je u čin bojnika, nakon čega služi u stožeru XIV. korpusa gdje obnaša razne dužnosti unaprijeđujući obranu Tirola. U studenom 1907. postaje načelnikom stožera XIV. korpusa, dok je iduće, 1908. godine, promaknut u čin potpukovnika. Dužnost načelnika XIV. korpusa obnaša do prosinca 1913. kada je imenovan zapovjednikom 7. pješačke brigade na čijem čelu dočekuje i početak Prvog svjetskog rata. Mjesec dana prije tog imenovanja, u studenom, unaprijeđen je u čin general bojnika.